Բրիտանուհուն շատ կարճ ժամանակ պահանջւեց Հայաստանում ամէն ինչին հարմարւելու համար: Չի յիշում՝ այս ընթացքում դժւարութիւնների հանդիպել է, թէ ոչ, կամ էլ դրանք այնքան սովորական դժւարութիւններ են, որ նոյնիսկ չի ցանկանում անդրադառանալ: «Ամէն ինչ Հայաստանում իմ համար լաւ է. սիրում եմ հայկական խոհանոցը, յատկապէս խաշ ու տոլմա, նոյնիսկ երկու անգամ փորձել եմ տոլմա պատրաստել հայուհիների նման, վարունգի պահածոյ եմ պատրաստել: Բարբառներն ուսումնասիրելու համար Հայաստանի շատ տարածքներում եմ եղել, յատկապէս հաւանել եմ Գիւմրին, Եղէգնաձորը, Շնողը: Այս վայրերը, յատկապէս իրենց կոլորիտով ու խառնւածքով, բոլորովին ուրիշ են»,- մաքուր հայերէնով նշում է բրիտանուհին՝ հաւաստելով, որ Հայաստանի խորհրդանիշ համարում է Մասիսն ու Նարեկացուն: